ศาลสั่งฟื้นฟู ปีนี้11บริษัท รวมคลองจั่น
ศาลสั่งฟื้นฟูกิจการปีนี้รวม 11 บริษัท ทุนทรัพย์ 5 หมื่นล้านบาท
11 พ.ย. 2558

ศาลสั่งฟื้นฟูกิจการปีนี้รวม 11 บริษัท ทุนทรัพย์ 5 หมื่นล้านบาท 
นายทรงธรรม พูนเกษมทรัพย์ รองอธิบดีกรมบังคับคดี เปิดเผยว่า ปีนี้มีบริษัทที่ยื่นขอฟื้นฟูกิจการและนัดประชุมเจ้าหนี้เพื่อพิจารณาแผนแล้ว 11 บริษัท คิดเป็นทุนทรัพย์ประมาณ 4.6 หมื่นล้านบาท เมื่อเทียบกับปี 2557 ที่มีบริษัทยื่นฟูฟื้นกิจการ 7 บริษัท คิดเป็นทุนทรัพย์ 5.6 หมื่นล้านบาท
สำหรับ 11 บริษัท ที่ยื่นฟื้นฟูกิจการดังกล่าว ประกอบด้วย 1.บริษัท ซีบีเอ็นพี ทำธุรกิจพัฒนาอสังหาริมทรัพย์เพื่อขายและให้เช่า ทุนทรัพย์ 5,432.75 ล้านบาท 2.บริษัท ทีดับบลิว ซี เฟอร์นิท ทุนทรัพย์ 432.97 ล้านบาท 3.บริษัท เจ้าพระยาหินอ่อน แกรนิต 1,316.85 ล้านบาท 4.บริษัท ยูนิเวอร์แซลแคน ผู้ผลิตอาหารกระป๋อง 181.04 ล้านบาท 5.บริษัท สหกรณ์เครดิตยูเนี่ยนคลองจั่น ทุนทรัพย์ 2.19 หมื่นล้านบาท 6.บริษัท ลาดพร้าว พลาซ่า ทุนทรัพย์ 829.67 ล้านบาท
7.บริษัท ทัชวู้ด ฟอร์เรสตรี ทุนทรัพย์ 1,530.95 ล้านบาท 8.บริษัท โฮสพีทาลิตี้ ผู้ผลิตพรม ทุนทรัพย์ 138 ล้านบาท 9.บริษัท แอนเน็กซ์ พาวเวอร์ ออกแบบก่อสร้าง โรงไฟฟ้าพลังงานแสงอาทิตย์ 219.78 ล้านบาท 10.บริษัท ไชโย โปรดักชั่นส์ ทุนทรัพย์ 156.55 ล้านบาท 11.บริษัท กาดสวนแก้ว 2545 ธุรกิจโรงแรมและบริหาร ทุนทรัพย์ 5116.65 ล้านบาท